**1089** **Издаване на разрешение за пренасяне на покойници (тленни останки /урна) извън страната**

 С настоящата процедура се цели издаване на нарочно разрешение за извършване на фактически действия по пренасяне на покойници (тленни останки/урна извън територията на Република България

**Услугата е режим :** Разрешение

* **Стопанска дейност:**

Здравеопазване

* **На основание на:**

Наредба № 2 от 2011 г. за здравните изисквания към гробищни паркове (гробища) и погребването и пренасянето на покойници - чл. 24

* Услугата се предоставя и като вътрешно-административна:

Не

* **Орган, издаващ индивидуален административен акт:**

Директор

* **Срок за предоставяне:**

1 ден

* **Срок на действие на документа/индивидуалния административен акт:**

За времето на извършване на преноса

* **Орган, осъществяващ контрол върху дейността на органа по предоставянето на услугата:**

Министър на здравеопазването

* **Орган, пред който се обжалва индивидуален административен акт:**

Административен съд

* **Ред, включително срокове за обжалване на действията на органа по предоставянето на услугата:**

По реда на Административнопроцесуалния кодекс в 14-дневен срок

* **Електронен адрес, на който се предоставя услугата:**

[**www.rzi-kn.net**](http://www.rzi-kn.net/)

* **Електронен адрес за предложения:**

**rzi@rzi-kn.net**

**Заявител на услугата:**

Заявлението се подава от съпруг/съпруга, роднина или упълномощено от тях лице или длъжностно лице.

Когато заявлението се подава от погребална агенция, която не е регистрирана на територията на Република България, към заявлението се прилага и документ за актуална регистрация съгласно законодателството на съответната държава по регистрация.

**Необходими докувменти:**

Заявление до директора на РЗИ-Кюстендил по образец, към което се прилагат:

1. копие на съобщение за смърт;

2. копие от смъртния акт или препис-извлечение от акт за смърт;

3. копие на документ за самоличност на починалото лице;

4. копие на разрешение за кремация - когато е извършена такава;

5. копие на у достоверение, издадено от лекар със специалност "Съдебна медицина" - когато е извършена аутопсия и/или обработка на тленните останки;

6. пълномощно или копие на договор с погребална агенция - когато заявлението се подава от упълномощено лице;

7. документ за платена такса.

**Начин на подаване надокументите:**

Необходимите документи се подават от съпруг/съпруга, роднина или упълномощено от тях лице или длъжностно лице.

Заявлението за предоставянето на административната услуга може да бъде подадено:

-в центъра за административно обслужване на РЗИ-Кюстендил-писмено или устно;

-по факс – 078 55 24 53;

- на електронна поща: rzi@rzi-kn.net;

-чрез лицензиран пощенски оператор;

Заявената устно административна услуга, се отразява в протокол, който се подписва от заявителя и от длъжностното лице, което е приело искането и е съствали протокола. Протоколът е неизменна част от изискуемите документи, необходими за предоставяне на административната услуга. Полученото по електронен път заявление е електронно подписано и е окомплектовано с изискуемите документи.

**Вътрешен ход на процедурата:**

В срок от 24 часа от подаване на заявлението служител на РЗИ-Кюстендил извършва проверка за спазване на следните изисквания:

1.Пренасянето да се извършва в метален ковчег с филтрираща система, в плътен дървен ковчег, облицован отвътре с ламарина, или в плътно затворен транспортен контейнер.

2.При пренасянето на покойници в ковчези/контейнери, дъното на ковчега/контейнера да е покривто със стърготини или да е поставен абсорбиращ дюшек, който се посипва с прахообразен биоцид, разрешен за предоставяне на пазара по реда на Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди или на Закона за защита от вредното въздействие на химичните вещества и смеси, за продуктов тип 2 с доказано спороцидно действие, при спазване на условията на издаденото разрешение и на изискванията, посочени на етикета.

3.Ковчезите се затварят херметически и/или се запояват и се пломбират.

4.Когато се транспортират кремирани останки, те трябва да са защитени в подходящ за целта контейнер, чието съдържание трябва да е ясно идентифицирано.

5. Кабината на водача на транспортното средство да е отделено от товарния сектор чрез плътна преграда. Товарният сектор ежедневно да се почиства и дезинфекцира с биоцид, разрешен за предоставяне на пазара по реда на Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ, L 167, 27.06.2012 г.) или на Закона за защита от вредното въздействие на химичните вещества и смеси, при спазване на условията на издаденото разрешение и на изискванията, посочени на етикета.

6.Транспортното средство да е оборудвано със средства за отчитане на температурата в товарния сектор.

7.В случаите, когато пренасянето изисква времетраене повече от два часа, наличие в транспортното средство за поддържане на температура в товарния сектор от 0 до 5 °C.

В срок от 24 часа от получаване на всички документи и извършване на проверката служителят, извършил проверката изготвя разрешение по образец, което се съгласува от директора на дирекция ОЗ, след което същото се подписва от директора на РЗИ-Кюстендил и се предоставя на центъра за административно обслужване за регистриране в АИС Архимед и връчване на заявителя срещу подпис.

**Резултат от услугата:** Разрешение за пренасяне на покойници (тленни останки/урна извън територията на Република България

Заявителят може да получи издаденото Разрешение по посочения в заявлението начин

-на място в РЗИ-Кюстендил, в центъра за административно обслужване;

-чрез лицензиран пощенски оператор, като се декларира, че пощенските разходи са за сметка на заявителя, платими при получаването му за вътрешни пощенски пратки, и същия е дал съгласие документите да бъдат пренасяни за служебни цели;

-по електронен път, подпосано еректронно, на електронна поща.

**За услугата се заплаща фиксирана цена на стойност 13 лв.**

Събира се държавна такса, съгласно чл.6 от Тарифа на таксите, които се събират от органите на държавния здравен контрол и Националните центрове по проблемите на общественото здраве по Закона за здравето (изм. и доп. ДВ бр.17 от 23 февруари 2018 г.) – 13 лв.

Административната услуга може да бъде заплатена по един от следните начини:

-в центъра за административно ослужване в брой;

-в центъра за административно обслужване с банкова карта чрез ПОС терминално устройство;

-по банков път по сметка:

**IBAN: BG08STSA93003100761601**

**Банка: ДСК ЕАД, BIC: STSABGSF**

Регионална здравна инспекция-Кюстендил (РЗИ-Кюстендил)

**Образци и формуляри**

Заявление по образец

Протокол, съгласно чл.29, ал.5 от АПК